ÍAV byggir afurðastöð fyrir kjúklinga í Mosfellsbæ 26. nóvember 2004 ÍAV byggir afurðastöð fyrir kjúklinga í Mosfellsbæ Fulltrúar alifuglabúsins Móa hf. , Íslenskra aðalverktaka hf. og Landsafls undirrituðu samning í byrjun júlí um afurðastöð fyrir kjúklinga í Mosfellsbæ , þá langstærstu og fullkomnustu sinnar tegundar á Íslandi . Þetta verður 4.500 fermetra hús þar sem verður sláturhús , hrávinnsla fyrir pökkun kjúklingakjöts og einnig fullvinnsla og eldhús fyrir kjúklingaafurðir . Þarna verður einnig dreifingarstöð með kæli - og frystigeymslum , skrifstofur og vistarverur starfsfólks . Áætlað er að nýbyggingin rísi á einu ári og verkinu ljúki að fullu í júlí 2001 . Tveir samningar voru gerðir um verkefnið . Annars vegar langtímaleigusamningur á milli Landsafls hf. og Móa um að leigja húsið fyrir starfsemi sína og hins vegar verksamningur á milli Landsafls hf. og ÍAV , Íslenskra aðalverktaka um byggingu hússins . Nýja afurðastöðin mun marka þáttaskil í starfsemi Móa ehf. og breyta allri aðstöðu fyrir framleiðslu , vinnslu og sölu á kjúklingum . Eigendur Móa hafa unnið sl. tvö ár að undirbúningi og hönnun og er lögð áhersla á að uppfylla þær ströngu kröfur sem gerðar eru til matvælavinnslu í dag og jafnframt að auka verulega hagkvæmni í framleiðslu og vinnslu kjúklingakjöts . Móabúið á Kjalarnesi og dótturfyrirtæki þess , Ferskir kjúklingar , er í dag annað stærsta kjúklingabú landsins með yfir 30% markaðshlutdeild .